Але ж сама газета “Рэанімова” выдавалася агульнымі намаганнямі гарадзенскага гісторыка-культурнага клюбу “Паходня”, які паўстаў у сакавіку 1986-га і налічваў у сваіх шэрагах блізу 200 удзельнікаў. Арганізатарамі клюбу былі супрацоўнікі Інстытуту біяхіміі АН БССР і выкладчыкі беларускай літаратуры Гарадзенскага ўнівэрсытэту. Кіраўнікі “Паходні”: гісторык Міхась Ткачоў – старшыня, і біяхімік Мікола Таранда – адказны сакратар. Сябрамі суполкі былі многія вядомыя навукоўцы, літаратары, мастакі: Данута Бічэль-Загнетава, Віктар Шалкевіч, Юры Гумянюк ды многія іншыя.